पाएं अपने शहर की ताज़ा ख़बरें और फ्री ई-पेपरडाउनलोड करें
बिहार में लॉकडाउन में गोली चल रही है। लोग घर में हैं और अपराधी बाहर। बेधड़क वारदात को अंजाम दे रहे हैं। लॉकडाउन के पहले ही दिन दो लोगों को गोली मारकर हत्या कर दी गई। पहला मामला गया का है जबकि दूसरा पूर्वी चंपारण का। अपराधियों की गिरफ्तारी की मांग को लेकर लोगों ने हंगामा किया।
गया में बुनियादगंज थाना क्षेत्र के बाइपास रोड के निकट बाइक सवार तीन अपराधियों ने एक युवक के ऊपर ताबड़तोड़ तीन गोलियां दाग कर हत्या कर दी। हत्या का कारण पैसे की लेन-देन व एक डीजे वाले से विवाद का होना बताया जा रहा है। आननफानन में घटनास्थल पहुंची पुलिस के गश्ती दल ने शव को अपने कब्जे में लेकर पोस्टमार्टम के लिए भेज दिया है। पुलिस ने मारे गए युवक के शव को कब्जे में लेने में इतनी तेजी दिखाई कि आसपास के लोगों को इस बात की भनक घटनास्थल से पुलिस के निकल जाने के बाद लगी।
नैली महकार के रहनेवाले 40 वर्षीय सुनील कुमार सिंह गेरे रोड स्थित डालमिया कंपाउंड में किराये के मकान में रहता था। शाम को करीब साढ़े सात बजे दो युवक सुनील कुमार सिंह के घर पहुंचे और उसे बाहर बुलाया। घर से बाहर निकलते ही अपराधियों ने सुनील सिंह के सिर में एक गोली मारी तो वह जमीन पर गिर गया। इसके बाद अपराधियों दो गोली सुनील सिंह के बदन पर दाग दी। इससे सुनील सिंह ने मौके पर ही दम तोड़ दिया।
पुलिस को गोली चलने की आवाज सुनाई दी
इधर शाम के समय बुनियादगंज थाने के एसआई श्रवण कुमार सिंह उसी इलाके में गश्ती पर थे और मुहल्ले में खुली दुकानों को वह बंद करा रहे थे। इसी बीच उन्हें गोली चलने की आवाज सुनाई। जिस दिशा से गोली चलने की आवाज आयी थी, उसी दिशा में श्रवण कुमार सिंह अपने गश्ती दल के साथ निकल पड़े। चंद कदम दूर चलते ही उन्हें सुनील सिंह खून से लथपथ पड़ा हुआ मिला। इस पर श्रवण सिंह ने तेजी से सुनील सिंह के शव को गाड़ी में रखा और वहां से निकल गये।
गिरफ्तारी की मांग को लेकर हंगामा
वहीं दूसरी ओर, पूर्वी चंपारण के हरिसिद्धि में लॉकडाउन के पहले दिन ही सरपंच के बेटे की गोली मारकर हत्या कर दी गई। 2012 में इसके पिता की भी हत्या कर दी गई। घटना हरसिद्धि बाजार के दक्षिण नहर के बांध की है। मंगलवार देर रात उसके दोस्त ने उसे घर से बुलाकर किसी की बारात में लेकर गए थे। बुधवार सुबह बांध के पास युवक की लाश उसके दोस्त की बाइक के बगल में पड़ी थी। घटना के बाद इलाके में हड़कंप मच गया। लॉकडाउन होने के बावजूद भी लोगों भी भीड़ मौके पर जुट गई। मृतक के परिजन हत्यारे की गिरफ्तारी की मांग को लेकर हंगामा करने लगे। मृतक की पहचान मृतक की पहचान पहाड़पुर थाना के मनकररिया पंचायत स्थित हुसेपुर गांव के निवासी रूपेश तिवारी के रूप में की गई। उसकी मां उर्मिला कुंवर मनकररिया पंचायत की सरपंच हैं।
मृतक की मां सरपंच उर्मिला कुंवर ने बताया कि बाइक मनकररिया के शिवम सिंह की है। मंगलवार की रात शिवम उसके पुत्र को बारात में जाने के की बात कह बुलाकर ले गया था। इसके बाद वह रूपेश देर रात तक घर नहीं लौटा। बुधवार अहले सुबह उसकी हत्या कर दी गई। पुलिस हिरासत में लिए गए युवक से पूछताछ करेगी तो मामले पर से खुलासा हो जाएगा। परिजनों की मांग है कि पुलिस मामले में शामिल सभी अपराधियों की जल्द से जल्द गिरफ्तार करे
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn